**ΤΑ ΑΡΘΡΑ**

 **Άρθρα** είναι οι μικρές λέξεις **ο, η, το** και **ένας, μία, ένα,** που μπαίνουν μπροστά από τα ουσιαστικά.

**Οριστικά άρθρα** είναι τα άρθρα **ο, η, το,** που μας μιλούν για κάτι **ορισμένο.** Π.χ. **Ο** μαθητής γράφει.

**Αόριστα άρθρα** είναι τα άρθρα **ένας, μία (μια), ένα,** που μας μιλούν για κάτι που δεν ξέρουμε **(αόριστο).** Π.χ. **Ένας** μαθητής γράφει.

***ΑΣΚΗΣΗ***

Υπογράμμισε τα άρθρα (οριστικά και αόριστα) στις παρακάτω προτάσεις:

**Ήρθε ο χειμώνας. Ο αέρας, η βροχή και το χιόνι μας επισκέπτονται συχνά. Η παγωνιά και το κρύο μας βασανίζουν. Ένας λύκος πεινά. Μια αλεπού κρυώνει. Ένα πουλάκι ψάχνει τροφή.**

**ΟΥΣΙΑΣΤΙΚΑ**

 **Ουσιαστικά** λέγονται οι λέξεις που μας φανερώνουν **πρόσωπα, ζώα, φυτά** ή **πράγματα.**

**π.χ. πρόσωπα** δάσκαλος, μωρό, Νίκος …..

 **ζώα** λύκος, γάτα, πουλί …..

 **φυτά** λεμονιά, ελιά, γιασεμί …..

 **πράγματα** μολύβι, τόπι, γλάστρα …..

***ΑΣΚΗΣΗ***

**Ποιος** το κάνει; Γράψε το ουσιαστικό:

**\_\_\_\_\_\_\_\_\_\_\_\_\_\_\_** σπέρνει το χωράφι του.

**\_\_\_\_\_\_\_\_\_\_\_\_\_\_\_** χτίζει τη φωλιά του.

**\_\_\_\_\_\_\_\_\_\_\_\_\_\_\_** κοιμίζει το μωρό της.

**\_\_\_\_\_\_\_\_\_\_\_\_\_\_\_** πηγαίνει στο σχολείο.

**ΑΡΣΕΝΙΚΑ ΟΥΣΙΑΣΤΙΚΑ**

**(Μαθαίνω ορθογραφία)**

 **ΕΝΑ ΠΟΛΛΑ**

**Προσέχω: ο** σκύλ**ο**ς **οι** σκύλ**οι**

 τ**ο**ν κήπ**ο**  τ**ω**ν κήπ**ω**ν

 ***ΑΣΚΗΣΕΙΣ***

1.Βάλε από το ένα στα πολλά: Προσέχουμε την ορθογραφία.

Ο λύκος οι λύκοι

Ο φίλος --------------------------

Ο άνθρωπος -------------------------------

Ο δεινόσαυρος ---------------------------------

2.Συμπλήρωσε την πρόταση με το ουσιαστικό που λείπει, όπως στο παράδειγμα:

 Για τον ένα Για τους πολλούς

 Σκαλίζω τον κήπο. Τα λουλούδια των κήπων.

 Ασπρίζω τον τοίχο. Τα χρώματα των \_\_\_\_\_\_\_\_.

 Γνωρίζω τον άνθρωπο. Τα πρόσωπα των \_\_\_\_\_\_\_\_.

**ΘΗΛΥΚΑ ΟΥΣΙΑΣΤΙΚΑ**

**(Μαθαίνω ορθογραφία)**

 **ΕΝΙΚΟΣ ΠΛΗΘΥΝΤΙΚΟΣ**

**Προσέχω: της** μητέρας **τις** μητέρες

 **η** αυλή **οι** αυλές

Άσκηση

ΕΝΙΚΟΣ ΠΛΗΘΥΝΤΙΚΟΣ

Η βρύση οι βρύσες

Η μύτη -------------------

Η φίλη --------------------------

Η μηλιά ----------------------------

**ΟΥΔΕΤΕΡΑ ΟΥΣΙΑΣΤΙΚΑ**

Τα ουδέτερα ουσιαστικά στο τέλος θέλουν **- ι** (σπάνια υ) ή **- ο** .

Π.χ. το παιδ**ί**, το βουν**ό**. (Όμως, το βράδ**υ**).

**Άσκηση**

Γράφω τις προτάσεις στον ενικό, όπως το παράδειγμα.

* Κόβουμε με τα μαχαίρια.

Κόβω με το μαχαίρι.

* Καρφώνουμε με τα σφυριά.
* Πλενόμαστε με τα σαπούνια.

 --------------------------------------------------------

**ΡΗΜΑΤΑ**

 **Ρήματα** είναι οι λέξεις που μας φανερώνουν ότι κάποιος κάτι κάνει ή κάτι παθαίνει.

 Π.χ. Εγώ ***γράφω*** την άσκηση. (κάτι κάνω)

 Π.χ. Εσύ ***πλένεσαι*** κάθε βράδυ. (κάτι παθαίνεις)

 Τα ρήματα έχουν 2 αριθμούς: τον **ενικό** και τον **πληθυντικό**.

Έχουν και 3 πρόσωπα: το **α΄** (πρώτο), το **β΄** (δεύτερο) και το **γ΄** (τρίτο).

 **Ενικός αριθμός Πληθυντικός αριθμός**

α΄ πρόσωπο **εγώ εμείς**

β΄ πρόσωπο **εσύ**  **εσείς**

γ΄ πρόσωπο **αυτός αυτοί**

***ΑΣΚΗΣΗ***

Συμπλήρωσε τα κενά με τα ρήματα της παρένθεσης, αλλά να τα βάλεις στο

πρόσωπο που πρέπει:

(παίζω, αγαπώ, γράφω, πλένω)

Ο μαθητής \_\_\_\_\_\_\_\_\_\_\_\_\_\_\_\_\_\_\_ την άσκηση.

Τα παιδιά \_\_\_\_\_\_\_\_\_\_\_\_\_\_\_\_\_\_\_\_ μπάλα.

Εμείς \_\_\_\_\_\_\_\_\_\_\_\_\_\_\_\_\_\_\_\_\_\_\_ τους γονείς μας.

Εσείς \_\_\_\_\_\_\_\_\_\_\_\_\_\_\_\_ τα χέρια σας πριν το φαγητό.